ועדת העבודה, הרווחה והבריאות, כנסת 17, פרוטוקול מספר 79, 2006-10-23 10:45

משה שרוני: שלום לכולם, אני מתכבד לפתוח את ישיבת ועדת העבודה, הרווחה והבריאות.

משה שרוני: על סדר היום תקנות הרוקחים (מכירה של תכשיר בלא מרשם שלא בבית מרקחת או שלא בידי רוקח) (תיקון), התשס"ו-2006, פרוטוקול מס' 79.

משה שרוני: עו"ד יואל ליפשיץ מהלשכה המשפטית במשרד הבריאות, בבקשה.

יואל ליפשיץ: מטרת התיקון היא להוסיף עוד שלושה חומרים לרשימת החומרים הפעילים שנמצאים ברפורמה.

משה שרוני: למה אתה קורא לזה חומרים?

יואל ליפשיץ: כי מהחומרים האלה עושים תכשירים רפואיים.

יואל ליפשיץ: החומר הפעיל הזה הוא מרכיב את התכשיר הרפואי שאותו אחר כך מייצרים.

יואל ליפשיץ: לחומר הפעיל זה השם הגנרי שלו, וממנו אפשר לעשות גם תכשירים.

יואל ליפשיץ: למשל, ה- Acyclovir זה ה"זובירקס" כמו שמכירים בשם המסחרי, הוא ה- Acyclovir של חברות אחרות.

יואל ליפשיץ: .

יואל ליפשיץ: הוא משמש לטיפול בהרפס השפתיים.

יואל ליפשיץ: החומר הנוסף הוא ה-Diclofenac שהוא חומר אנטי דלקתי המשמש לשיכוך כאבים.

יואל ליפשיץ: זה בא בתוספת לאנשים שסובלים מכל מיני הרפסים על השפתיים.

יואל ליפשיץ: ה - Shark Liver Oil הוא חומר נוסף שמכיל ויטמין A ו-B והוא משמש בעיקר לטחורים.

יואל ליפשיץ: זוהי משחה מאוד מאוד חשובה.

יואל ליפשיץ: החומר הנוסף הוא Terbinafine והוא משמש לטיפול בעיקר בפטריות בגוף וברגליים.

יואל ליפשיץ: מדובר בתיקון טכני, אנחנו לא משנים שום דבר מהותי.

יואל ליפשיץ: כמו כן, התחייבנו בפני הוועדה לעשות מעקב ולתת דיווח.

יואל ליפשיץ: אם היושב ראש יסכים אז אני אתן דיווח מה קרה עד היום עם התקנות האלה, ומה משרד הבריאות עשה.

יואל ליפשיץ: עד היום בכל ששת המחוזות של משרד הבריאות התקבלו סך הכל 331 בקשות לאישור עסק אחר.

יואל ליפשיץ: עסק אחר הם המקומות שבהם מותר למכור את התכשיר הזה שהוא לא בית מרקחת או שלא בידי רוקח.

יואל ליפשיץ: סך הכל אושרו כ-302 תחנות.

יואל ליפשיץ: נתקבלו באגף הרוקחות 128 בקשות לאריזות מיוחדות על פי התקנות.

יואל ליפשיץ: עד היום אושרו 97, וכ-80 קיבלו היתרי שיווק.

יואל ליפשיץ: זה אומר שהם יכולים להיות על המדפים.

יואל ליפשיץ: אנחנו נצלם ונשאיר לוועדה את רשימת המקומות שאושרו בכל המחוזות.

יואל ליפשיץ: מדובר בקלאבמרקטים, דראג-פוד, קו-אופים, בעיקר חנויות סופר-סל גדולות, ובאזור תל-אביב מדובר גם במספר מינימרקטים קטנים.

יואל ליפשיץ: לא נתקלנו בבעיות של בטיחות או איכות בתכשירים האלה.

יואל ליפשיץ: המחוזות מבצעים ביקורות שוטפות על הנקודות.

יואל ליפשיץ: בנקודה אחת בתל-אביב מצאנו פיצוציה שהפרה את התקנות, ואספנו את כל הבדיקות.

משה שרוני: האם יש כוח אדם במשרד הבריאות לפקח על זה?

יואל ליפשיץ: כן, קיבלנו כוח אדם.

יואל ליפשיץ: קיבלנו ארבעה וחצי תקנים כמו שהתחייב משרד האוצר, ופיזרנו אותם.

יואל ליפשיץ: דיברו על ארבע וחצי תקנים על 1,000 נקודות.

יואל ליפשיץ: כרגע אנחנו עומדים על 350 נקודות.

יואל ליפשיץ: אני יכול לתת לך את הפיזור לפי המחוזות.

יואל ליפשיץ: מחוז צפון זה 29 נקודות.

משה שרוני: היה רצוי שתשלח את זה בפקס לפני הישיבה כדי שאני אוכל לעבור על זה.

משה שרוני: לא מתאים למשרד הבריאות לא להעביר את זה.

יואל ליפשיץ: היינו עסוקים עם החיסונים.

משה שרוני: אני יודע, אבל לא כולם עסוקים באותו הדבר.

משה שרוני: להבא אני מבקש שתשלח בפקס את כל הנתונים האלה.

משה שרוני: יש לי שתי שאלות.

משה שרוני: האם משרד הבריאות ערך סקר אם חל שינוי בהתנהגות הצרכנים ברכישת תרופות ללא מרשם?

משה שרוני: שנית, האם המחירים ירדו?

יואל ליפשיץ: הסקר נמצא בעיצומו.

יואל ליפשיץ: מבצעות אותו ד"ר אסנת לוקסנבורג ופרופ' אלקין ממכון גרטנר, ואין לנו עדיין תוצאות.

יואל ליפשיץ: לגבי המחירים - מחירי התרופות שהםGSL שלפי התקנות האלה נמכרות מחוץ לבתי המרקחות לא מפוקחים, והמחירים שלהם עלו.

משה שרוני: מתי ד"ר לוקסנבורג תגמור את הסקר כדי שנקבל את המידע הזה?

יואל ליפשיץ: היא אמורה לסיים את זה עד בערך חודש יוני השנה.

שלמה חורי: אני הפעם אתן מחמאה למשרד הבריאות, ולאגף הרוקחות בפרט.

שלמה חורי: הם אכן עשו עבודה נאמנה, וארבעת התכשירים האלה שהוצגו לפחות מהחלק הרפואי רוקחי מקצועי, הם הגישו נכון ואנחנו לא חולקים על זה.

שלמה חורי: אנחנו חולקים כמובן על כל השיטה בכללותה, והטענות שהיו בעבר נשארות קיימות כיום.

שלמה חורי: למשל, בעניין זמינות.

משה שרוני: האם יש לכם הצעה אחרת?

שלמה חורי: אם הוועדה תוכל לבטל את החוק הזה אנחנו נשמח מאוד, כי לדעתנו הוא מיותר.

משה שרוני: לבטל חוק זה קל מאוד, השאלה היא מהן האלטרנטיבות?

שלמה חורי: אנחנו כרגע דנים לגופם של ארבעת התכשירים הללו.

שלמה חורי: לעניין ארבעת התכשירים אנחנו מבקשים בקשה אחת פשוטה.

שלמה חורי: התכשירים האלה קיימים בבתי המרקחת כבר הרבה מאוד שנים.

שלמה חורי: הם רשומים במאגר משרד הבריאות עד לתקופה של בין שלוש אפילו לחמש שנים.

שלמה חורי: אנחנו פונים לוועדה שתפעיל את סמכותה בעניין אכיפה על היצרנים שלא יתפסו "טרמפ" על המוצרים של GSL, ויבטלו את המוצרים הקיימים אם בפועל ואם בייצור בכלל.

שלמה חורי: מה הכוונה?

שלמה חורי: נניח שמוצר שקיים היום באריזה של או ב-, והוא עובר להיות באריזה של , אנא השאירו לבתי המרקחת את אותם מוצרים של ה-100 ו-.

שלמה חורי: בכך נוזיל את המחיר לצרכן בבית המרקחת, והזמינות תהיה בכל מקום.

שלמה חורי: כך אנחנו טוענים לגבי כל התכשירים האחרים.

משה שרוני: האם באתם בדברים עם היצרנים?

שלמה חורי: לצערי לא ישירות.

שלמה חורי: אומנם בעבר באנו בדברים עם היצרנים במקרה ספציפי מסוים, לגבי תרופה שעברה מ-20 כדור ל-16 כדור, והמחיר עלה ולחצו על בית המרקחת שימכור את 16 הכדורים האלה.

שלמה חורי: אנחנו התנגדנו כי אמרנו שזה בסך הכל מעלה את המחיר לצרכן, ואין שום סיבה לרדת מאותן אריזות שהיו יותר זולות לצרכן.

שלמה חורי: ברשותך, אני אעביר את רשות הדיבור למנכ"ל הסתדרות הרוקחים כדי שהוא ייתן מספר דוגמאות בנושא הזה וימחיש לוועדה מה בפועל קרה בשטח.

יוסי שניר: המטרה שהוצהרה לפיה הלכו עם כל התהליך הזה, היתה הוזלת המחירים.

יוסי שניר: מה שקרה הוא שהמחירים עלו, והחברות מצאו פטנט.

יוסי שניר: הם עשו ציר פילדפי להעביר מה-OTC.

יוסי שניר: לעשות מנהרה, ולהעביר ל-GSL, לבטל את ה-OTC, ועל ידי כך להעלות את המחיר.

יוסי שניר: יש לי כאן דוגמאות של תרופות שהיו בעבר בבתי המרקחת, הוציאו אותן, הוסיפו על האריזה את הסמל של תרופות ללא מרשם, הפסיקו לייצר את זה בתצורה הקודמת, והמחיר עלה.

יוסי שניר: אנחנו מבקשים שאם נותנים אישור בוועדה לתרופה לצאת החוצה, יש להשאיר את אותה תרופה בתצורה הקודמת במחיר הקודם המפוקח, ולא לתת אפשרות ליצור מצב שבו יוציאו את התרופות מהפיקוח.

יוסי שניר: לא זו היתה הכוונה.

יוסי שניר: יש כאן דוגמאות, ואני בטוח שנציג צרכנים בריאות ישראל שחווה את החוויות האלה יוכל לתת דוגמאות רבות מאוד מה קרה.

יוסי שניר: בפועל, אנשים משלמים יותר.

יוסי שניר: אנחנו נתקלים בזה יום יום.

יוסי שניר: 200,000 איש נכנסים לבתי המרקחת וכל יום יש ויכוחים וגם פניות אלינו בקשר לעליית מחירים, מדוע אתם מעלים את המחירים?

משה שרוני: פעם כשהיו נכנסים לבתי מרקחת היו מורידים את הכובע ונותנים כבוד.

משה שרוני: האם אנשים מתווכחים בבתי מרקחת?

יוסי שניר: בוודאי.

יוסי שניר: נניח שישנה משפחה מרובת ילדים שצריכה טיפות אף לכל ילד, זוהי הוצאה גדולה מאוד.

מידד גיסין: היות ואני חבר בוועדת המעקב שמשרד הבריאות קבע למעקב אחרי נושא הוצאת התרופות, אני לא רוצה להתייחס לתרופות עצמן.

מידד גיסין: אבל אני חייב להתייחס לנושא עליית המחירים שכבר עלה פה.

מידד גיסין: התירוץ היחידי לפחות שהוצגה כאשר הובא החוק הזה לאישור היה זמינות נקודות המכירה וירידת המחיר לצרכן.

מידד גיסין: לצערנו, בשלב מסוים בוטל הפיקוח על התרופות שהן מחוץ לבתי המרקחת, והמחירים עלו עד 40% ברגע שבוטל הפיקוח לפחות על חלק מהתרופות.

מידד גיסין: לדוגמא, "האקמול" הוא כדור שכיח מאוד, ועליית המחיר שלו הגיעה ל-50%.

מידד גיסין: הבעיה שלנו היא לא כל כך עם נקודות המכירה בחוץ, כי מי שמגיע לתחנת דלק וחייב לקנות תרופה גם אם הוא יצטרך כמה אגורות יותר או אפילו כמה שקלים יותר, אין לנו בעיה עם זה.

מידד גיסין: הבעיה שלנו היא שמה שחששנו מפניו בדיוק קרה.

מידד גיסין: כאשר חולים באים עם מרשמים מקופת חולים לבתי המרקחת, או אפילו לקנות תרופות OTC בבתי המרקחת, בגלל מה שהוצג פה שינוי האריזות וקביעת בלעדיות לאריזת של GSL, המחירים אוטומטית עלו.

מידד גיסין: אני חושב שהוועדה צריכה בהמשך לאחר כמעט שנה שהנושא הזה רץ בשוק - - -

משה שרוני: למה שנה?

משה שרוני: קרוב לשנתיים.

יואל ליפשיץ: לא, זה התחיל ממאי.

יואל ליפשיץ: היה חצי שנה לתקנות.

מידד גיסין: אני חושב שהוועדה צריכה להתייחס לנושא עליית המחירים, ולקבוע איזשהם דברים, אני לא אגיד שיחזירו את הגלגל לקדמותו, אבל לפחות שיטפלו בנושא הזה.

משה שרוני: צריך לתקן את המעוות.

משה שרוני: לא יכול להיות שאם מורידים את הפיקוח אז המחירים עולים.

יוסי לומינצקי: אני מקופת חולים "מכבי" ואני גם מייצג את ארגון הרוקחות בישראל.

יוסי לומינצקי: אני מדבר ברמת תהליכים.

יוסי לומינצקי: זה שהתרופות האלה הן בטוחות וטובות זה בסדר, וגם התרופות הקודמות שהוכנסו הן אכן בטוחות וטובות.

יוסי לומינצקי: אבל, המהלך הזה של הרחבת השימוש בתרופות הללו, היה מלווה בשני דברים.

יוסי לומינצקי: פעם אחת היה צפוי להורדת מחירים, ופעם שנייה היו חששות בקשר לבטיחות.

יוסי לומינצקי: כיוון שיצאו לדרך כל התרופות שיצאו בזמנו, אני לא מציע ללכת ולהרחיב עכשיו ולעשות שינויים נוספים לפני שאנחנו רואים מה קרה בצד הבטיחות.

יוסי לומינצקי: זה שמשרד הבריאות אומר שנפתחו 331 עסקים, זה הכל מצוין.

יוסי לומינצקי: צריך לעשות עבודה בשאלה מה זה עשה לבריאות הציבור.

יוסי לומינצקי: בזמנו, עמד על זה יושב ראש ועדת הכנסת הקודם על קוצו של יוד שתיערך בדיקה מקיפה לראות מה יהיו ההשלכות על בריאות הציבור.

יוסי לומינצקי: אני מצפה שלפני שייעשו צעדים נוספים בתחום הזה, נראה מה קרה, האם זה בטוח, האם לא קרו שום נזקים?

יוסי לומינצקי: אנחנו רואים מדינות כמו השוק האירופי עכשיו שבודקות את כל השימוש ב"איבורופרן", תרופה שכולם משתמשים ב.

יוסי לומינצקי: "אדוויל", "ברופן" כל התרופות הללו, יש איתן צרות גדולות, הן מזיקות ללב.

יוסי לומינצקי: מדינות מסוימות שוקלות להוציא את זה חזרה.

יוסי לומינצקי: אחת הבעיות של המדינות הללו היא שאי אפשר להחזיר את זה חזרה ל-OTC לבית המרקחת, כיוון שיש מדינות שאין בכלל OTC, אלא חייבים להחזיר את זה לתרופת מרשם רופא.

יוסי לומינצקי: לכן, המדינות הללו די מתלבטות.

יוסי לומינצקי: בלי כל קשר לתרופות הללו אם הן טובות או לא טובות, הייתי מציע לא לעשות שינויים נוספים עד שלא נראה מה הצעד הזה גרם.

יואל ליפשיץ: לגבי המחירים שעלו - זה רק בתרופות שנמכרות מחוץ לבית מרקחת או שלא בידי רוקח.

יואל ליפשיץ: כל תרופת "אקמול" שנמצאת בבית המרקחת עדיין יש את האריזה של ה-100 ML לילדים, עדיין יש את האריזות של 20, 50 כדורים, ואפילו 100 בתפזורת.

יואל ליפשיץ: הכדורים האלה עדיין נמצאים בפיקוח.

משה שרוני: האם אתם מתחייבים שיהיו.

יואל ליפשיץ: אנחנו מתחייבים.

יואל ליפשיץ: בנוסף, זוהי הפעם הראשונה שאנחנו שומעים על אריזות שהפסיקו אותן.

יואל ליפשיץ: אני מתחייב פה בתור משרד הבריאות, שאנחנו נבדוק אחד לאחד מה הסיבה שהחברה הפסידה.

יואל ליפשיץ: אנחנו לא נרשה לחברות לקבל אישור ל - GSL כאשר לא תהיה אלטרנטיבה של מכירה של תכשיר בבית מרקחת.

יואל ליפשיץ: זה גם מה שהתחייבנו בוועדה הקודמת.

יואל ליפשיץ: אני מתפלא על מר שניר, הוא יודע את הכתובת לאן לפנות.

יואל ליפשיץ: אני מציע שהוא יפנה את הכל בצורה מסודרת לנציגי אגף הרוקחות שיושבים פה.

יואל ליפשיץ: אנחנו נבדוק אחד לאחד ונחייב את יצרני חברות התרופות.

יואל ליפשיץ: לגבי המעקב של הבטיחות - זה לא סוד שאנחנו עוקבים ומסתכלים על הנתונים שקורים בכל העולם.

יואל ליפשיץ: ברגע שיחליטו למשל שה"איבורופרן" יעבור מתכשיר ללא מרשם לתכשיר מרשם, הרי ברור שזה יקרה.

יואל ליפשיץ: רק לאחרונה אנחנו העברנו את כל נושא ה"קודאין" הטהור.

יואל ליפשיץ: אנחנו מעבירים אותם מתכשירים שיהיו על המדפים OTC, להיות תכשירי מרשם.

יואל ליפשיץ: זה מתבצע בימים אלה.

יואל ליפשיץ: לכן, אנחנו די קשובים לנושא הזה.

יואל ליפשיץ: הסקר מתבצע כרגע, וכשתהיינה התוצאות אז בוודאי שאנחנו נציג אותן לפני הוועדה.

יואל ליפשיץ: אני לא חושב שהתכשירים שמוצגים פה מהווים איזשהי בעיית בטיחות או בריאות הציבור.

יואל ליפשיץ: אני לא חושב שזה המקום לבצע עכשיו הפסקה ולא לאשר.

משה שרוני: אני לוקח בצורה הרצינית ביותר את התחייבות משרד הבריאות בנושא האריזות והמחירים לגבי בתי מרקחת.

יואל ליפשיץ: הכי רצינית שיכולה להיות.

משה שרוני: אני מודיע לכם שאם יהיה שינוי אחד אתם לא תעיזו לבוא לכאן לוועדה הזו.

וילמה מאור: אני מציעה שתשלחו אלינו את זה בכתב.

יואל ליפשיץ: מאה אחוז.

יואל ליפשיץ: אנחנו מתחייבים ככל שזה תלוי בנו ושאין בעיות של בטיחות, האריזות יהיו אריזות שהיו ונמצאות בבתי המרקחת, נשארו, ויהיו קיימות.

משה שרוני: אני מבקש להמציא לוועדה בכתב את הנושא הזה כדי שאחר כך לא יבואו ויגידו: לא שמענו, לא ראינו.

משה שרוני: אני חושב שאם הוועדה הזאת מאפשרת הוספת תרופות ללא מרשם, לא יכול להיות שהצרכנים ייפגעו.

משה שרוני: בתי המרקחת הם לא אלה שנפגעים.

משה שרוני: זו בעיה רצינית מאוד.

יואל ליפשיץ: מאה אחוז.

יואל ליפשיץ: אני רק מבקש להוסיף שבתלונה אחת שכן קיבלנו מבית מרקחת שלא החזיק, הסתבר שהרוקח הרוויח יותר על התכשיר שנמכר מאחורה והוא לא הזמין את התכשיר.

יואל ליפשיץ: החברה אמרה שיש לה את זה על המדף, אלא שהרוקח הזה לא הזמין את התכשיר.

האוורד רייס: אם מסתכלים על ההתוויות שיש על ה- Acyclovir ה"זובירקס", אז אתה כתבת כאן לשימוש חיצוני על העור והשפתיים.

האוורד רייס: אתה אמרת רק על השפתיים.

האוורד רייס: יש משהו מאוד מאוד חשוב כאן.

האוורד רייס: אם יש חולה שבא לבית המרקחת ויש לו הרפס וזה לא הרפס על השפתיים, אלא הרפס על העור שקרוב לעין, אז זה יכול להיות מצב מאוד מסוכן שיכול להביא לעיוורון.

האוורד רייס: אני לא רואה אף בחורה בתחנת דלק או בסופרמרקט מזהירה את הפציינט מייד ללכת לרופא לקבל תרופות אחרות ויותר חזקות בגלל בעיית ההרפס שנכנס לאזור העיניים.

האוורד רייס: לכן הייתי מבקש ממך לדאוג שמה שכתוב על האריזות הוא לא על העור, אלא רק הרפס על השפתיים.

האוורד רייס: אנא קחו זאת לתשומת ליבכם.

יואל ליפשיץ: אני לא יכול להתייחס לזה כי ועדה מקצועית ישבה, וזה הנוסח.

משה שרוני: יש פה רוקחת של משרד הבריאות, בבקשה.

רות ליאור: אנחנו נקבל את השינוי, על השפתיים.

משה שרוני: אני מבקש מהיועץ המשפטי לקרוא את הנוסח.

יואל ליפשיץ: ( קורא את התקנות.

יואל ליפשיץ: ) לגבי ה- Acyclovir בטור ב' יבוא: לשימוש חיצוני על השפתיים, וכו'.

משה שרוני: מוחקים את "על העור".

יואל ליפשיץ: כן.

יואל ליפשיץ: לגבי ה-Diclofenace Diethylammonium , המילים "שלושים גרם", יעברו למספר.

יואל ליפשיץ: זה תיקון טכני.

יואל ליפשיץ: לגבי ה- Terbinafine Hydrochloride - התיקון הוא שבמקום "לפטרת הרגל ולפטרת הגוף" יהיה כתוב: במשחה או בקרם לשימוש חיצוני על העור בריכוז שלא יעלה על 1% עד באריזה.

יואל ליפשיץ: "ב.

יואל ליפשיץ: לשימוש במבוגרים וילדים מעל גיל 12." "2.

יואל ליפשיץ: תחילתן של תקנות אלה 30 ימים מיום פרסומן".

יואל ליפשיץ: התשס"ו מתוקן לתשס"ז.

משה שרוני: אנחנו מאשרים את התקנות.

משה שרוני: אני מקווה לקבל את המכתב בהקדם האפשרי.

משה שרוני: תודה רבה רבותיי, היה נעים מאוד.